Suvestinė redakcija nuo 2021-05-01

Įsakymas paskelbtas: Žin. 2009, Nr. 74-3052, i. k. 1095310ISAK022.3-58

Nauja redakcija nuo 2014-11-29:

Nr. 22.3-215, 2014-11-28, paskelbta TAR 2014-11-28, i. k. 2014-18169

VALSTYBINĖS ATOMINĖS ENERGETIKOS SAUGOS

INSPEKCIJOS VIRŠININKAS

ĮSAKYMAS

DĖL BRANDUOLINĖS SAUGOS REIKALAVIMŲ BSR-1.1.1-2014 „BRANDUOLINĖS SAUGOS REIKALAVIMŲ IR BRANDUOLINĖS SAUGOS TAISYKLIŲ RENGIMO TVARKOS APRAŠAS“ PATVIRTINIMO

2009 m. birželio 15 d. Nr. 22.3-58

Vilnius

Vadovaudamasis Lietuvos Respublikos branduolinės saugos įstatymo 5 straipsniu ir 11 straipsnio 1 punktu,

t v i r t i n u Branduolinės saugos reikalavimus BSR-1.1.1-2014 „Branduolinės saugos reikalavimų ir branduolinės saugos taisyklių rengimo tvarkos aprašas“ (pridedama).

VATESI VIRŠININKAS	GYTIS MAKSIMOVAS

PATVIRTINTA

Valstybinės atominės energetikos saugos

inspekcijos viršininko 2009 m. birželio 15 d.

įsakymu Nr. 22.3-58

(Valstybinės atominės energetikos saugos

inspekcijos viršininko

2014 m. lapkričio 28 d. įsakymo

Nr. 22.3-215 redakcija)

BRANDUOLINĖS SAUGOS REIKALAVIMAI BSR-1.1.1-2014

BRANDUOLINĖS SAUGOS reikalavimų ir BRANDUOLINĖS SAUGOS taisyklių RENGIMO TVARKOS APRAŠAS

I SKYRIUS

BENDROSIOS NUOSTATOS

1. Branduolinės saugos reikalavimai BSR-1.1.1-2014 „Branduolinės saugos reikalavimų ir branduolinės saugos taisyklių rengimo tvarkos aprašas“ (toliau – Reikalavimai) nustato Valstybinės atominės energetikos saugos inspekcijos (toliau – VATESI) viršininko tvirtinamų branduolinės saugos normatyvinių techninių dokumentų – branduolinės saugos reikalavimų ir branduolinės saugos taisyklių (toliau kartu vadinama – VATESI viršininko tvirtinami branduolinės saugos normatyviniai techniniai dokumentai) – rengimo planavimo, rengimo, įforminimo ir skelbimo tvarką.

II skyrius

NUORODOS

2. Reikalavimuose pateiktos nuorodos į šiuos dokumentus:

2.1. Lietuvos Respublikos branduolinės energijos įstatymą;

2.2. Lietuvos Respublikos branduolinės saugos įstatymą;

2.3. Lietuvos Respublikos radioaktyviųjų atliekų tvarkymo įstatymą;

2.4. Lietuvos Respublikos standartizacijos įstatymą;

2.5. Lietuvos Respublikos viešojo administravimo įstatymą;

2.6. Lietuvos Respublikos teisėkūros pagrindų įstatymą;

2.7. Lietuvos Respublikos administracinės naštos mažinimo įstatymą;

2.8. Teisės aktų projektų rengimo rekomendacijas, patvirtintas Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 „Dėl Teisės aktų projektų rengimo rekomendacijų patvirtinimo“;

2.9. Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašą, patvirtintą Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo.“;

Punkto pakeitimai:

Nr. 22.3-29, 2021-02-25, paskelbta TAR 2021-02-25, i. k. 2021-03637

2.10. Dokumentų rengimo taisykles, patvirtintas Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“;

2.11. Neteko galios nuo 2021-05-01

Punkto naikinimas:

Nr. 22.3-29, 2021-02-25, paskelbta TAR 2021-02-25, i. k. 2021-03637

2.12. Administracinės naštos ūkio subjektams nustatymo metodiką, patvirtintą Lietuvos Respublikos Vyriausybės 2012 m. sausio 11 d. nutarimu Nr. 4 „Dėl Administracinės naštos ūkio subjektams nustatymo metodikos patvirtinimo“;

2.13. Numatomo teisinio reguliavimo poveikio vertinimo metodiką, patvirtintą Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“.

III skyrius

SĄVOKOS

3. Reikalavimuose vartojamos sąvokos:

3.1. Branduolinės saugos reikalavimai – VATESI viršininko patvirtinti teisės aktai, nustatantys teisės normas tiesiogiai arba su nuorodomis į branduolinės saugos taisykles, kitus teisės aktus ir (arba) standartus.

3.2. Branduolinės saugos taisyklės – VATESI viršininko patvirtinti teisės aktai, nustatantys branduolinės saugos reikalavimų įgyvendinimo būdus, metodus, tam tikro darbo ar proceso organizavimo ir vykdymo tvarką, dokumentų rengimo tvarką, darbo su konstrukcijomis, sistemomis ir komponentais tvarką.

3.3. Neteko galios nuo 2021-05-01

Punkto naikinimas:

Nr. 22.3-29, 2021-02-25, paskelbta TAR 2021-02-25, i. k. 2021-03637

3.4. Neteko galios nuo 2021-05-01

Punkto naikinimas:

Nr. 22.3-29, 2021-02-25, paskelbta TAR 2021-02-25, i. k. 2021-03637

4. Kitos šiuose Reikalavimuose vartojamos sąvokos atitinka šių Reikalavimų 2.1, 2.2, 2.3, 2.4, 2.5, 2.6 ir 2.7 papunkčiuose nurodytuose teisės aktuose apibrėžtas sąvokas.

IV skyrius

VATESI VIRŠININKO TVIRTINAMŲ BRANDUOLINĖS SAUGOS NORMATYVINIŲ TECHNINIŲ DOKUMENTŲ RENGIMO PLANAVIMAS

5. VATESI efektyviam branduolinės saugos reguliavimui užtikrinti rengia bei tvirtina Branduolinės saugos normatyvinių techninių dokumentų tobulinimo programą (toliau – Programa) 5 metams ir Branduolinės saugos normatyvinių techninių dokumentų rengimo ir peržiūros metinį planą (toliau – Metinis planas). Programa ir Metinis planas gali būti keičiami atsižvelgiant į pasikeitusius teisės aktus, pasikeitusius poreikius ir (ar) prioritetus ar kitas svarbias aplinkybes.

6. Programoje nurodoma:

6.1. VATESI viršininko tvirtinamų branduolinės saugos normatyvinių techninių dokumentų rengimo poreikiai pagal VATESI reguliuojamas sritis, prireikus argumentai ir komentarai dėl rengimo poreikių;

6.2. VATESI viršininko tvirtinamų branduolinės saugos normatyvinių techninių dokumentų rengimo ir tobulinimo prioritetai bei šių dokumentų peržiūros periodiškumas;

6.3. esant poreikiui, ir kita svarbi informacija.

7. Metiniame plane nurodoma:

7.1. VATESI viršininko tvirtinami branduolinės saugos normatyviniai techniniai dokumentai, kuriuos planuojama peržiūrėti ir (ar) rengti kitais metais. Jei rengiamas naujo teisės akto projektas arba nauja galiojančio teisės akto redakcija, nurodomas trumpas teisės akto aprašymas (teisės akto tikslas, reglamentavimo sritis, argumentai, kodėl reikia parengti atitinkamą teisės aktą ar teisės akto naują redakciją, kokius teisės aktus reikės pakeisti ar peržiūrėti atsižvelgiant į planuojamą rengti teisės aktą);

7.2. padaliniai ir asmenys, atsakingi už atitinkamų projektų peržiūrą, parengimą ir (ar) derinimą;

7.3. asmenys, kuriems teisės aktų nustatyta tvarka projektai turi būti pateikti išvadoms, pastaboms ir pasiūlymams (viešojo administravimo institucijos, kiti asmenys, kuriems teisės aktas sukurs, pakeis arba panaikins teises arba pareigas);

7.4. teisės akto projekto numatomas parengimo etapas;

Punkto pakeitimai:

Nr. 22.3-29, 2021-02-25, paskelbta TAR 2021-02-25, i. k. 2021-03637

7.5. teisės akto projekto parengimo poreikio pagrindimas.

Papildyta papunkčiu:

Nr. 22.3-29, 2021-02-25, paskelbta TAR 2021-02-25, i. k. 2021-03637

8. Programoje ir Metiniame plane, siekiant VATESI rengiamų teisės aktų projektų planavimo sistemos vientisumo, be VATESI viršininko tvirtinamų branduolinės saugos normatyvinių techninių dokumentų gali būti nurodomi ir kiti teisės aktai, kurių projektų rengimą teisės aktų nustatyta tvarka turi teisę inicijuoti VATESI. Tokiu atveju dėl šių teisės aktų projektų Programoje taip pat nurodoma šių Reikalavimų 6.1–6.2 papunkčiuose nustatyta informacija, o Metiniame plane – šių Reikalavimų 7.1–7.4 papunkčiuose nustatyta informacija.

V skyrius

VATESI VIRŠININKO TVIRTINAMŲ BRANDUOLINĖS SAUGOS NORMATYVINIŲ TECHNINIŲDOKUMENTŲ RENGIMAS

9. VATESI viršininko tvirtinamų branduolinės saugos normatyvinių techninių dokumentų projektus rengia VATESI valstybės pareigūnai, valstybės tarnautojai ir (arba) darbuotojai, dirbantys pagal darbo sutartis, arba projekto parengimui sudaryta darbo grupė (komisija), į kurios sudėtį taip pat gali būti įtraukti ekspertai ir kitų viešojo administravimo institucijų darbuotojai.

10. VATESI viršininko tvirtinami branduolinės saugos normatyviniai techniniai dokumentai turi atitikti Lietuvos Respublikos Konstituciją, ratifikuotas Lietuvos Respublikos tarptautines sutartis, Europos Sąjungos teisės aktus, įstatymus ir kitus Lietuvos Respublikoje galiojančius teisės aktus.

11. VATESI viršininko tvirtinami branduolinės saugos normatyviniai techniniai dokumentai turi būti rengiami atsižvelgiant į tarptautinę ir užsienio šalių pažangią praktiką. Rengiant VATESI viršininko tvirtinamus branduolinės saugos normatyvinius techninius dokumentus atsižvelgiama į Tarptautinės atominės energijos agentūros (toliau – TATENA), Vakarų Europos šalių branduolinės saugos reguliavimo institucijų asociacijos ir kitų tarptautinių organizacijų ar institucijų dokumentus. VATESI viršininko tvirtinamuose branduolinės saugos normatyviniuose techniniuose dokumentuose turi būti siekiama užtikrinti tarptautinėje praktikoje pasiteisinusių pažangių technologijų naudojimą aukštam branduolinės, radiacinės, fizinės saugos lygiui užtikrinti.

12. Branduolinės saugos taisyklės turi neprieštarauti branduolinės saugos reikalavimams.

Punkto pakeitimai:

Nr. 22.3-29, 2021-02-25, paskelbta TAR 2021-02-25, i. k. 2021-03637

121. Įgyvendindama įtvirtintą Reikalavimų 2.5 papunktyje nurodytame teisės akte nurodytą metodinės pagalbos teikimo principą, viešai paskelbtų konsultacijų forma VATESI teikia metodines rekomendacijas, kaip gali būti įgyvendinami branduolinės saugos reikalavimai ir branduolinės saugos taisyklės. Šių metodinių rekomendacijų tikslas – padėti ūkio subjektams laikytis branduolinės saugos reikalavimų ir branduolinės saugos taisyklių nuostatų.

Papildyta punktu:

Nr. 22.3-238, 2017-12-06, paskelbta TAR 2017-12-06, i. k. 2017-19600

13.	Rengiant VATESI viršininko tvirtinamus branduolinės saugos normatyvinius techninius dokumentus, turi būti vadovaujamasi diferencijuoto požiūrio principu – teisės akto detalumas, pasirinktos visuomeninių santykių reguliavimo priemonės ir kiti aspektai turi būti proporcingi branduolinės energetikos objekto, veiklos su branduolinėmis medžiagomis ar kitos branduolinės energetikos srities veiklos su jonizuojančiosios spinduliuotės šaltiniais keliamai rizikai ir (ar) tokio branduolinės energetikos objekto, veiklos su branduolinėmis medžiagomis ar kitos branduolinės energetikos srities veiklos su jonizuojančiosios spinduliuotės šaltiniais sudėtingumui.

14. VATESI viršininko tvirtinami branduolinės saugos normatyviniai techniniai dokumentai privalo atitikti Reikalavimų 2.6, 2.8, 2.10 papunkčiuose nurodytuose teisės aktuose nustatytus formos, struktūros, turinio ir kalbos reikalavimus. Rengiant VATESI viršininko tvirtinamus branduolinės saugos normatyvinius techninius dokumentus, turi būti vadovaujamasi Reikalavimų 2.6 papunktyje nurodyto teisės akto 3 straipsnyje ir Reikalavimų 2.7 papunktyje nurodyto teisės akto 4 straipsnyje nurodytais principais.

15. Rengiant VATESI viršininko tvirtinamo normatyvinio techninio dokumento projektą, turi būti atliktas jo numatomo teisinio reguliavimo poveikio vertinimas.

16. VATESI viršininko tvirtinamo branduolinės saugos normatyvinio techninio dokumento numatomo teisinio reguliavimo poveikio vertinimą atlieka teisės akto projekto rengėjas.

17. Vertinant numatomą teisinio reguliavimo poveikį visais atvejais (išskyrus redakcinius pakeitimus), turi būti išanalizuota ir įvertinta:

17.1. numatomo teisinio reguliavimo tikslas, pagrindas (Lietuvos Respublikos, Europos Sąjungos teisės aktai, tarptautinės sutartys, kurias projektas įgyvendina) ir siūlomos priemonės jam pasiekti;

17.2. naujų techninių ir (ar) technologinių teisės normų įdiegimo galimybės:

17.2.1. poveikis branduolinei, radiacinei ir fizinei saugai, Lietuvos Respublikos prisiimtiems tarptautiniams branduolinio ginklo neplatinimo įsipareigojimams (nurodoma įtaka branduolinei, radiacinei ir fizinei saugai, Lietuvos Respublikos prisiimtiems tarptautiniams branduolinio ginklo neplatinimo įsipareigojimams);

17.2.2. esamų branduolinės energetikos objektų ir (ar) technologijų atitikimas projekte siūlomoms teisės normoms (įvertinama, ar esami branduolinės energetikos objektai ir (ar) technologijos atitinka projekte siūlomas teisės normas, o neatitikties atveju nurodomos priemonės, siūlomos projekte tokiam atitikimui pasiekti, pavyzdžiui, vėlesnis teisės akto įsigaliojimo laikotarpis);

17.3. naujų administracinių, kokybės vadybos sistemos teisės normų poveikis:

17.3.1. poveikis branduolinei, radiacinei ir fizinei saugai, Lietuvos Respublikos prisiimtiems tarptautiniams branduolinio ginklo neplatinimo įsipareigojimams (nurodoma įtaka branduolinei, radiacinei, fizinei saugai, Lietuvos Respublikos prisiimtiems tarptautiniams branduolinio ginklo neplatinimo įsipareigojimams);

17.3.2. poveikis administracinei naštai:

17.3.2.1. poveikis ūkio subjektų administracinei naštai (nurodoma, ar projekte nustatomi nauji arba keičiami galiojantys informaciniai įpareigojimai ūkio subjektams). Jei projekte nustatomi nauji ar keičiami galiojantys informaciniai įpareigojimai, Reikalavimų 2.12 papunktyje nurodyto teisės akto nustatyta tvarka turi būti atliekamas administracinės naštos ūkio subjektams vertinimas ir kartu su projektu teikiami šiame teisės akte nurodyti teisės akto projekto lydimieji dokumentai);

17.3.2.2. poveikis valstybės ir savivaldybių institucijų ir įstaigų administracinei naštai (įvertinami Reikalavimų 2.13 papunktyje nurodyto teisės akto 2 priedo III skyriuje nurodomi aspektai ir pateikiamos šio įvertinimo išvados);

17.4. VATESI viršininko tvirtinamo branduolinės saugos normatyvinio techninio dokumento nuostatų atitikimas TATENA, Vakarų Europos šalių branduolinės saugos reguliavimo institucijų asociacijos, kitų tarptautinių organizacijų ir institucijų dokumentams (nurodomi dokumentų, į kuriuos buvo atsižvelgta, rengiant projektą, pavadinimai, jei remtasi ne visu dokumentu – konkrečios dokumento nuostatos);

17.5. analizuota užsienio valstybių praktika (nurodomi valstybių, kurių praktika analizuota, pavadinimai, informacijos šaltiniai, kuriais remtasi, ir, jei projekte yra nuostatų, kurios yra siūlomos atsižvelgiant į šią praktiką, trumpai nurodoma jų esmė);

17.6. prireikus nurodomi veiksmai, kurių reikia imtis siekiant įgyvendinti VATESI viršininko tvirtinamą branduolinės saugos normatyvinį techninį dokumentą (pavyzdžiui, būtinybė iki įsigaliojimo parengti kitus teisės aktų projektus);

17.7. atsižvelgiant į VATESI viršininko tvirtinamo branduolinės saugos normatyvinio techninio dokumento projekto numatomo naujo teisinio reguliavimo pobūdį, mastą, prireikus turi būti įvertinamas poveikis ekonomikai, valstybės finansams, socialinei aplinkai, viešajam administravimui, teisinei sistemai, kriminogeninei situacijai, korupcijos mastui, aplinkai, regionų plėtrai ir kitoms sritims. Prireikus taip pat gali būti nurodoma ir kita svarbi informacija.

18. Numatomo teisinio reguliavimo poveikio vertinimo rezultatai įforminami pažymoje, kurios forma nustatyta šių Reikalavimų 1 priede. Teisės akto numatomo teisinio reguliavimo poveikio vertinimo pažymą pasirašo teisės akto projekto rengėjas.

19. VATESI viršininko tvirtinamo branduolinės saugos normatyvinio techninio dokumento projektas, suderintas su suinteresuotais VATESI padaliniais, teisės aktų nustatyta tvarka teikiamas viešojo administravimo institucijų išvadoms gauti. Licencijų ar leidimų turėtojams, kitiems asmenims, kuriems dokumentas gali sukurti, pakeisti ar panaikinti teises ir pareigas, dokumento projektas gali būti teikiamas pastaboms ir pasiūlymams. Kartu su dokumento projektu pateikiama projekto poveikio vertinimo pažyma ir prireikus kiti lydimieji dokumentai.

20. Teisės aktų nustatyta tvarka VATESI viršininko tvirtinamo branduolinės saugos normatyvinio techninio dokumento projektas skelbiamas Lietuvos Respublikos Seimo kanceliarijos teisės aktų informacinėje sistemoje ir VATESI interneto svetainėje, vadovaujantis Reikalavimų 2.6, 2.9 ir 2.11 papunkčiuose nurodytais ir kitais teisės aktais. VATESI viršininko tvirtinami branduolinės saugos normatyviniai techniniai dokumentai peržiūrimi ne vėliau kaip per 2 metus nuo teisės akto patvirtinimo. Vėlesnė peržiūra atliekama ne vėliau kaip kas 5 metus, terminą pradedant skaičiuoti nuo pirmosios peržiūros.

21. VATESI tvirtinamų branduolinės saugos normatyvinių techninių dokumentų projektai gali būti rengiami elektroniniu būdu Lietuvos Respublikos Seimo kanceliarijos teisės aktų informacinėje sistemoje Reikalavimų 2.6 papunktyje nurodyto teisės akto ir jį įgyvendinančių teisės aktų nustatyta tvarka.

VI skyrius

VATESI TVIRTINAMŲ BRANDUOLINĖS SAUGOS NORMATYVINIŲ TECHNINIŲ DOKUMENTŲ FORMA

22. VATESI tvirtinamo branduolinės saugos normatyvinio techninio dokumento pavadinimo antraštė susideda iš VATESI tvirtinamo branduolinės saugos normatyvinio techninio dokumento rūšies (branduolinės saugos reikalavimai arba branduolinės saugos taisyklės), šifro, kuris suteikiamas Reikalavimų 2 priede nustatyta tvarka, ir pavadinimo, kuris turi būti trumpas, tiksliai apibūdinantis normuojamą sritį, ir yra rašoma išilginiu centruotu būdu atskirose eilutėse tarp šifro ir pavadinimo paliekant vienos eilutės dydžio tarpą.

23. VATESI tvirtinamus branduolinės saugos normatyvinius techninius dokumentus sudaro:

23.1. šie skyriai:

23.1.1. „BENDROSIOS NUOSTATOS“;

23.1.2. „NUORODOS“;

23.1.3. „SĄVOKOS“;

23.1.4. „ŽYMENYS IR SUTRUMPINIMAI“;

23.1.5. normuojamos srities teisės normų skyrius (skyriai). Skyrius gali būti skirstomas į struktūrines dalis vadovaujantis Reikalavimų 2.8 papunktyje nurodytu teisės aktu;

23.1.6. „BAIGIAMOSIOS NUOSTATOS“;

23.2. priedai.

24. Skyriai, nurodyti šių Reikalavimų 23.1.1 ir 23.1.5 papunkčiuose, yra privalomosios VATESI viršininko tvirtinamų branduolinės saugos normatyvinių techninių dokumentų struktūrinės dalys.

Punkto pakeitimai:

Nr. 22.3-238, 2017-12-06, paskelbta TAR 2017-12-06, i. k. 2017-19600

25. VATESI viršininko tvirtinamo branduolinės saugos normatyvinio techninio dokumento skyrių ir priedų įforminimas:

25.1. skyrius „BENDROSIOS NUOSTATOS“ pradedamas nurodant VATESI viršininko tvirtinamo branduolinės saugos normatyvinio techninio normavimo objektą ir (ar) taikymo sritį;

25.2. skyriuje „NUORODOS“ pateikiami dokumentai, į kuriuos VATESI tvirtinamo branduolinės saugos normatyvinio techninio dokumento tekste yra pateiktos nuorodos. Pateikiami dokumentai nurodomi papunkčiais, tęsiant rengiamo VATESI viršininko tvirtinamo branduolinės saugos normatyvinio techninio dokumento punktų numeraciją. Jei pateikiama nuoroda į dokumentą, išleistą užsienio kalba, nurodomas dokumento leidėjas (priėmusi organizacija), dokumento rūšis, pavadinimas lietuvių kalba, numeris (jei yra), leidimai metai ir skliausteliuose pateikiamas pavadinimas originalo kalba prieš jį nurodant kalbos, kuria pateikiamas pavadinimas, sutrumpinimą. Pavadinimas kita kalba rašomas kursyvu;

25.3. skyriuje „SĄVOKOS“ pateikiamos tekste vartojamos sąvokos;

25.4. skyriuje „ŽYMENYS IR SUTRUMPINIMAI“ pateikiamas VATESI viršininko tvirtinamame branduolinės saugos normatyviniame techniniame dokumente vartojamų žymenų ir sutrumpinimų sąrašas;

25.5. normuojamos srities teisės normų skyrius (skyriai) yra pagrindinė VATESI viršininko tvirtinamo branduolinės saugos normatyvinio techninio dokumento dalis, kurioje įtvirtinamos teisės normos, reglamentuojančios normuojamą objektą;

25.6. skyriuje „BAIGIAMOSIOS NUOSTATOS“ nustatoma asmenų, kuriems taikomas VATESI viršininko tvirtinamas branduolinės saugos normatyvinis techninis dokumentas, atsakomybė, ginčų sprendimo tvarka, VATESI viršininko tvirtinamo branduolinės saugos normatyvinio techninio dokumento leidybos, platinimo reikalavimai ir kita.

VII skyrius

VATESI VIRŠININKO TVIRTINAMŲ BRANDUOLINĖS SAUGOS NORMATYVINIŲ TECHNINIŲ DOKUMENTŲ SKELBIMAS

26. VATESI viršininko tvirtinami branduolinės saugos normatyviniai techniniai dokumentai skelbiami ir įsigalioja vadovaujantis Reikalavimų 2.6 papunktyje nurodytu teisės aktu.

27. Vadovaujantis Reikalavimų 2.6 ir 2.9 papunkčiuose nurodytais teisės aktais, VATESI savo interneto svetainėje (www.vatesi.lt) skelbia VATESI viršininko tvirtinamus branduolinės saugos normatyvinius techninius dokumentus, jų projektus, Programą ir Metinius planus. Prireikus VATESI viršininko tvirtinamas branduolinės saugos normatyvinis techninis dokumentas gali būti verčiamas į užsienio kalbas.

28. VATESI teisės aktų nustatyta tvarka rengia ir skelbia Teisės aktų, reglamentuojančių Valstybinės atominės energetikos saugos inspekcijos veiklą ir Valstybinei atominės energetikos saugos inspekcijai priskirtos priežiūros srities reikalavimus, sąrašą.

VIII SKYRIUS

VATESI VIRŠININKO TVIRTINAMŲ BRANDUOLINĖS SAUGOS NORMATYVINIŲ TECHNINIŲ DOKUMENTŲ TEISINIO REGULIAVIMO STEBĖSENA

29. Atsižvelgiant į VATESI strateginį ir metinį veiklos planus, įvertinus kilusias problemas ar atsiradusius pokyčius tam tikroje visuomeninių santykių srityje ir kitas aplinkybes, VATESI savo iniciatyva atlieka VATESI viršininko tvirtinamų branduolinės saugos normatyvinių techninių dokumentų teisinio reguliavimo stebėseną. Atliekant VATESI viršininko tvirtinamų branduolinės saugos normatyvinių techninių dokumentų teisinio reguliavimo stebėseną, vertinami Reikalavimų 2.6 papunktyje nurodyto teisės akto 23 straipsnyje nurodyti aspektai.

30. VATESI viršininko tvirtinamų branduolinės saugos normatyvinių techninių dokumentų teisinio reguliavimo stebėsena atliekama pagal planą, tvirtinamą VATESI viršininko kartu su Programa ir (ar) Metiniu planu. Šis planas skelbiamas VATESI interneto svetainėje.

IX skyrius

BAIGIAMOSIOS NUOSTATOS

31. Asmuo, pažeidęs šiuos Reikalavimus, atsako Lietuvos Respublikos teisės aktų nustatyta tvarka.

32. Ginčai dėl šių Reikalavimų sprendžiami Lietuvos Respublikos įstatymų nustatyta tvarka.

___________________

Priedo pakeitimai:

Nr. 22.3-80, 2011-08-23, Žin., 2011, Nr. 107-5082 (2011-08-30), i. k. 1115310ISAK022.3-80

Nr. 22.3-215, 2014-11-28, paskelbta TAR 2014-11-28, i. k. 2014-18169

Branduolinės saugos reikalavimų

BSR-1.1.1-2014 „Branduolinės saugos

reikalavimų ir branduolinės saugos taisyklių

rengimo tvarkos aprašas“

1 priedas

(Numatomo teisinio reguliavimo poveikio vertinimo pažymos forma)

(VALSTYBINĖS ATOMINĖS ENERGETIKOS SAUGOS INSPEKCIJOS VIRŠININKO TVIRTINAMo BRANDUOLINĖS SAUGOS NORMATYVINIO TECHNINIO DOKUMENTO PROJEKTO PAVADINIMAS) NUMATOMO TEISINIO REGULIAVIMO poveikio vertinimo pažymA

1.	Valstybinės atominės energetikos saugos inspekcijos viršininko tvirtinamo branduolinės saugos normatyvinio techninio dokumento projekto pavadinimas
2.	Numatomo teisinio reguliavimo tikslas, pagrindas ir siūlomos priemonės jam pasiekti
3.	Naujų techninių ir (ar) technologinių teisės normų įdiegimo galimybių įvertinimas:
3.1.	poveikis branduolinei, radiacinei, fizinei saugai, Lietuvos Respublikos prisiimtiems tarptautiniams branduolinio ginklo neplatinimo įsipareigojimams (tikslingumas)
3.2.	esamų branduolinės energetikos objektų ir (ar) technologijų atitikimas projekte siūlomoms teisės normoms
4.	Naujų administracinių, kokybės vadybos sistemos teisės normų poveikio įvertinimas:
4.1.	poveikis branduolinei, radiacinei, fizinei saugai, Lietuvos Respublikos prisiimtiems tarptautiniams branduolinio ginklo neplatinimo įsipareigojimams (tikslingumas)
4.2.	poveikis administracinei naštai
5.	Tarptautinės atominės energijos agentūros, Vakarų Europos šalių branduolinės saugos reguliavimo institucijų asociacijos, kitų tarptautinių organizacijų ir institucijų dokumentai, į kuriuos buvo atsižvelgta rengiant reikalavimus
6.	Analizuota užsienio valstybių praktika
7.	Veiksmai, kurių reikia imtis siekiant įgyvendinti projektą
8.	Kita svarbi informacija

(Pareigos) (Parašas) (Vardas ir pavardė)

Priedo pakeitimai:

Nr. 22.3-80, 2011-08-23, Žin., 2011, Nr. 107-5082 (2011-08-30), i. k. 1115310ISAK022.3-80

Nr. 22.3-60, 2013-07-15, Žin., 2013, Nr. 78-3966 (2013-07-20), i. k. 1135310ISAK022.3-60

Nr. 22.3-215, 2014-11-28, paskelbta TAR 2014-11-28, i. k. 2014-18169

Branduolinės saugos reikalavimų

BSR-1.1.1-2014 „Branduolinės saugos reikalavimų ir

branduolinės saugos taisyklių rengimo tvarkos aprašas“

2 priedas

VALSTYBINĖS ATOMINĖS ENERGETIKOS SAUGOS INSPEKCIJOS VIRŠININKO TVIRTINAMŲ BRANDUOLINĖS SAUGOS NORMATYVINIŲ TECHNINIŲ DOKUMENTŲ ŠIFRAI

1. Valstybinės atominės energetikos saugos inspekcijos (toliau – VATESI) viršininko tvirtinimo branduolinės saugos normatyvinio techninio dokumento (toliau – branduolinės saugos normatyvinis techninis dokumentas) šifrą sudaro branduolinės saugos normatyvinio techninio dokumento indeksas, normavimo srities, normuojamo objekto ir dokumento numerio indeksas, branduolinės saugos normatyvinio techninio dokumento tvirtinimo metai (1 ir 2 lentelės). Po branduolinės saugos normatyvinio techninio dokumento indekso dedamas brūkšnelis, po normavimo srities, normuojamo objekto ir dokumento numerio indekso dedamas brūkšnelis ir įrašomi dokumento tvirtinimo metai.

1 lentelė. Branduolinės saugos normatyvinių techninių dokumentų indeksai

Branduolinės saugos normatyviniai techniniai dokumentai	Indeksas
Branduolinės saugos reikalavimai	BSR
Branduolinės saugos taisyklės	BST

2 lentelė. Normavimo sritys, objektai, normavimo sričių ir objektų indeksai

Normavimo sritys	Normavimo objektas	Normavimo srities indeksas	Normavimo objekto indeksas
Bendrieji saugos reikalavimai ir taisyklės	Valstybinio reguliavimo organizavimas	1.	1.

Branduolinio ginklo neplatinimo kontrolė

2.

Avarinė parengtis

3.

Vadybos sistemos

4.

Eksploatavimo nutraukimas

5.

Fizinė sauga

6.

Priešgaisrinė sauga

7.

Saugos vertinimas

8.

Radiacinė sauga

9.
Branduolinių (atominių) elektrinių saugos reikalavimai ir taisyklės	Branduolinių (atominių) elektrinių statybos vietų (aikštelių) vertinimas, projektavimas, statyba, eksploatavimas, eksploatavimo nutraukimas	2.	1.
Radioaktyviųjų atliekų tvarkymo saugos reikalavimai ir taisyklės	Radioaktyviųjų atliekų apdorojimo įrenginių ir radioaktyviųjų atliekų saugyklų statybos vietų (aikštelių) vertinimas, projektavimas, statyba, eksploatavimas, eksploatavimo nutraukimas	3.	1.

Radioaktyviųjų atliekų atliekynų statybos vietų (aikštelių) vertinimas, projektavimas, statyba, eksploatavimas, uždarymas, uždarytų atliekynų priežiūra

2.
Branduolinių, daliųjų ir branduolinio kuro ciklo medžiagų vežimo saugos reikalavimai ir taisyklės	Branduolinių, daliųjų ir branduolinio kuro ciklo medžiagų vežimas	4.	1.

2. Branduolinės saugos normatyvinio techninio dokumento šifro struktūra turi būti tokia:

3. Jei branduolinės saugos normatyvinis techninis dokumentas išdėstomas nauja redakcija, jo normavimo srities, objekto ir dokumento numerio indeksas nekeičiamas, keičiama tik šifro dalis, kurioje nurodomi tvirtinimo metai. Jei branduolinės saugos normatyvinis techninis dokumentas yra keičiamas, tačiau neišdėstomas nauja redakcija, jo šifras nėra keičiamas.

4. Jei branduolinės saugos normatyvinis techninis dokumentas pripažįstamas netekusiu galios, jam suteiktas branduolinės saugos normatyvinio techninio dokumento šifras negali būti suteikiamas kitam branduolinės saugos normatyviniam techniniam dokumentui.

___________

Priedo pakeitimai:

Nr. 22.3-80, 2011-08-23, Žin., 2011, Nr. 107-5082 (2011-08-30), i. k. 1115310ISAK022.3-80

Nr. 22.3-215, 2014-11-28, paskelbta TAR 2014-11-28, i. k. 2014-18169

Pakeitimai:

1.

Valstybinė atominės energetikos saugos inspekcija, Įsakymas

Nr. 22.3-80, 2011-08-23, Žin., 2011, Nr. 107-5082 (2011-08-30), i. k. 1115310ISAK022.3-80

Dėl Valstybinės atominės energetikos saugos inspekcijos viršininko 2009 m. birželio 15 d. įsakymo Nr. 22.3-58 "Dėl Branduolinės saugos reikalavimų BSR-1.1.1-2009 "Branduolinės saugos normatyvinių techninių dokumentų rengimo tvarkos aprašas" patvirtinimo" pakeitimo

2.

Valstybinė atominės energetikos saugos inspekcija, Įsakymas

Nr. 22.3-60, 2013-07-15, Žin., 2013, Nr. 78-3966 (2013-07-20), i. k. 1135310ISAK022.3-60

Dėl Valstybinės atominės energetikos saugos inspekcijos viršininko 2009 m. birželio 15 d. įsakymo Nr. 22.3-58 "Dėl Branduolinės saugos reikalavimų BSR-1.1.1-2011 "Branduolinės saugos reikalavimų ir branduolinės saugos taisyklių rengimo tvarkos aprašas" patvirtinimo" pakeitimo

3.

Valstybinė atominės energetikos saugos inspekcija, Įsakymas

Nr. 22.3-215, 2014-11-28, paskelbta TAR 2014-11-28, i. k. 2014-18169

Dėl Valstybinės atominės energetikos saugos inspekcijos viršininko 2009 m. birželio 15 d. įsakymo Nr. 22.3-58 „Dėl Branduolinės saugos reikalavimų bsr-1.1.1-2011 „Branduolinės saugos reikalavimų ir branduolinės saugos taisyklių rengimo tvarkos aprašas“ patvirtinimo“ pakeitimo

4.

Valstybinė atominės energetikos saugos inspekcija, Įsakymas

Nr. 22.3-238, 2017-12-06, paskelbta TAR 2017-12-06, i. k. 2017-19600

Dėl Valstybinės atominės energetikos saugos inspekcijos viršininko 2009 m. birželio 15 d. įsakymo Nr. 22.3-58 „Dėl branduolinės saugos reikalavimų BSR-1.1.1-2014 „Branduolinės saugos reikalavimų ir branduolinės saugos taisyklių rengimo tvarkos aprašas“ patvirtinimo“ pakeitimo

5.

Valstybinė atominės energetikos saugos inspekcija, Įsakymas

Nr. 22.3-29, 2021-02-25, paskelbta TAR 2021-02-25, i. k. 2021-03637

Dėl Valstybinės atominės energetikos saugos inspekcijos viršininko 2009 m. birželio 15 d. įsakymo Nr. 22.3-58 „Dėl branduolinės saugos reikalavimų BSR-1.1.1-2014 „Branduolinės saugos reikalavimų ir branduolinės saugos taisyklių rengimo tvarkos aprašas“ patvirtinimo“ pakeitimo